Държавен вестник, бр. 66, 2013 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  66
1. наименование на координатора, който ще 
поеме отговорността за балансиране;
2. декларация за съгласие на координатора 
по т. 1;
3. описание на обектите и съответните кодови 
номера на лицето, което прехвърля отговорността 
за балансиране.
(2) Независимият преносен оператор проверява 
данните в заявлението и отговаря в срок до 15 дни 
в писмен вид на заявителя и новия координатор 
на балансираща група.
(3) В отговора по ал. 2 се посочва датата, от 
която прехвърлянето на отговорността за ба­
лансиране е в сила, която дата е първо число на 
календарен месец.
(4) Независимият преносен оператор има право 
да поиска промяна на сключените договори по 
чл. 11, т. 8 с новия координатор на балансираща 
група.
(5) Независимият преносен оператор отразява 
промените в регистъра по чл. 65.
(6) Независимият преносен оператор и опера­
торите на електроразпределителните мрежи си 
обменят взаимно информация в края на текущия 
месец за обхвата на балансиращите групи и съ­
ответните координатори, считано от следващия 
календарен месец.
Чл. 68. (1) Независимият преносен оператор 
може да отстрани от електроенергийния пазар 
координатор на балансираща група или търговски 
участник по чл. 62, ал. 3 с предизвестие от пет 
работни дни във всеки един от следните случаи:
1. координаторът на балансираща група или 
търговският участник по чл. 62, ал. 3 не изпъл­
нява задълженията си съгласно тези правила и/
или не отговаря на условията за регистрация като 
координатор на балансираща група;
2. координаторът на балансираща група или 
търговският участник по чл. 62, ал. 3 наруши 
условията на договора за балансиране, в т.ч. при 
неплащане в срок или ако не възстанови или не 
представи актуализирано гаранционно обезпече­
ние в сроковете по договора;
3. координаторът на балансираща група или 
търговски участник по чл. 62, ал. 3 има неизпла­
тени задължения по договорите си за достъп и 
пренос и/или невнесени/невъзстановени гаран­
ционни обезпечения по тях;
4. координаторът на балансираща група или 
търговският участник по чл. 62, ал. 3 продължава 
системно да допуска значителни небаланси в ба­
лансиращата си група след изрично писмено пре­
дупреждение от независимия преносен оператор;
5. координаторът на балансираща група е 
обявен в несъстоятелност или е в процес на 
ликвидация;
6. не представя графици в сроковете съгласно 
правилата;
7. координатор на комбинирана балансираща 
група има неизплатени задължения по договорите 
си с обществения доставчик.
(2) Предизвестието по ал. 1 се изпраща и на 
членовете на балансиращата група.
(3) Координаторът на балансираща група или 
търговският участник по чл. 62, ал. 3 е длъжен 
да уреди всички свои задължения с независимия 
преносен оператор, възникнали до датата на от­
страняване от електроенергийния пазар.
(4) Членовете на балансираща група с ко­
ординатор, отстранен от електроенергийния 
пазар, отговарят за собствените си небаланси, 
считано от датата на отстраняване, и имат право 
да прехвърлят отговорността за балансиране на 
друг координатор.
(5) Независимият преносен оператор отразява 
отстраняването на координатор на балансираща 
група или търговски участник по чл. 62, ал. 3 в 
регистъра по чл. 65 до два работни дни от датата 
на отстраняване.
(6) В случаите по ал. 1 независимият преносен 
оператор информира Държавната комисия за енер­
гийно и водно регулиране за отстраняването от 
пазара на координатора на балансиращата група.
Раздел III
Участие на производителите на електрическа 
енергия от възобновяеми источници и от ви­
сокоефективно комбинирано производство на 
балансиращия пазар
Чл. 69. Общественият доставчик и крайните 
снабдители заплащат количествата произведена 
електрическа енергия на производителите от 
възобновяеми енергийни източници и високоефек­
тивно комбинирано производство на топлинна и 
електрическа енергия по показания на търгов­
ските електромери по цена съгласно сключените 
договори за продажба.
Чл. 70. (1) Производителите на енергия от 
възобновяеми енергийни източници и високоефек­
тивно комбинирано производство на топлинна 
и електрическа енергия, избрали да прехвърлят 
отговорността си за балансиране на координатор 
на комбинирана балансираща група, трябва да 
получат достъп до съответната мрежа и да бъдат 
регистрирани на пазара чрез подаване на заявле­
ние към съответния мрежови оператор съгласно 
съответните изисквания и да сключат договор по 
чл. 11, т. 9 от тези правила.
(2) Производителите на енергия от възобно­
вяеми енергийни източници и високоефектив­
но комбинирано производство на топлинна и 
електрическа енергия, които не са избрали да 
прехвърлят отговорността за балансиране на 
координатор на комбинирана балансираща група, 
сключват договор по чл. 11, т. 9 със съответния 
координатор на специална балансираща група.
(3) Производителите на енергия от възобно­
вяеми енергийни източници и високоефективно 
комбинирано производство на топлинна и елек­
трическа енергия, които продават електрическа 
енергия по преференциални цени и съгласно 
показанията на средствата за търговско измер­
ване, нямат право да участват в стандартни 
балансиращи групи.
Чл. 71. (1) Във връзка с участието на произ­
водители на енергия от възобновяеми енергийни 
източници и/или високоефективно комбинирано 
производство на топлинна и електрическа енер­
гия в балансиращия пазар предоставянето и 
утвърж­даването на графици се извършва съгласно 
разпоредбите на глава шеста от тези правила.
(2) Координаторът на комбинирана баланси­
раща група подава графиците за обмен по ал. 1 и 
към координаторите на специални балансиращи 
групи, които изкупуват електрическата енергия 
от производителите на електрическа енергия